الصفحه دى يتيمه, حاول تضيفلها لينك فى صفحات تانيه متعلقه بيها. عمارة الشوربجى او برايان ديفز هيا من اشهر العقارات التراثيه فى منطقة وسط البلد, فى القاهره و هيا معروفه كمان باسم «العماره الحمرا» عشان لونها احمر. بيرجع تاريخ العماره لسنة 1910, فكان فيه مجموعه من المستثمرين من مقاطعة ويلز البريطانيه, و هما اربع اخوات من عيلة برايان ديفز جم مصر و كانو عاوزين يشتر قطعه ارض لبنا محلات تجاريه, فاختارو موقع العماره الحالى و اشترو الارض من مدير البنك العقارى المصرى اللى كان بيملكها وقتها, و اسسو مجموعه محلات تجاريه بنوها على الطراز الانجليزى باسم «Brayen Davies» و اختار الاخوه الطابق الاول فى العماره بالكامل عشان يكون الفرع الرئيسى لمحلاتهم, و فى العشرينات, بعدما قلت التجاره بداو فى تجزئة محلاتهم و بيعها, فباعو العماره بالكامل فى الخمسينات, لمستثمرين سوريين من «عيلة الشوربجى», و فى سنة 1954 تاممت العماره, لاكن استعادها اصحابها مره تانيه فى اوائل الالفيه التانيه و باعوها لشركة الاسماعيليه للاستثمار و التطوير العقارى فى سنة 2008. فى نهاية سبتمبر سنة 2015, بدا ترميم العماره اللى مكانها فى 16 شارع عدلى ناصيه محمد فريد, بتكلفه حوالى 700 الف جنيه فى اطار مشروع اعادة احياء و تطوير القاهره الخديويه.